
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΠΟΛΙΤΙΣΤΙΚΟ ΙΔΡΥΜΑ ΑΙΚΑΤΕΡΙ¬ 
ΝΗΣ ΚΑΙ ΣΩΤΗΡΙΟΥ Π. ΣΤΑΘΟΠΟΥΛΟΥ» και κύρω¬ 
ση του οργανισμού αυτού. 1 

ΑΠΟΦΑΣΕΙΣ 

Τροποποίηση της υπ’ αριθμ. 230157/12.1.2005 από¬ 
φασης του Υπουργού Απασχόλησης και Κοινωνι¬ 
κής Προστασίας περί «Συγκρότησης τριμελών επι¬ 
τροπών εστάσεων επί της αξιολόγησης των έργων 
της Κοινοτικής Πρωτοβουλίας Ε0υΑΙ_ (Β' κύκλος 


προκήρυξης 2004 - 2006). 2 

Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας του Πε.Σ.Υ.Π. Θεσ¬ 
σαλίας για το Α' εξάμηνο του 2005. 3 

Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας του Πε.Σ.Υ.Π. Πελο- 

ποννήσου για το Α'εξάμηνο του 2005. 4 

Τροποποίηση της υπ’ αριθμ. 72609/6731/4.12.2003 
απόφασης «Συγκρότηση νομοπαρασκευαστικής 
επιτροπής στο Υπουργείο Μεταφορών και Επικοι¬ 
νωνιών» (Β' 1871), όπως ισχύει. 5 

Συγκρότηση Επιτροπής στη Νομαρχιακή Αυτοδιοίκη¬ 
ση Ρεθύμνης στα πλαίσια εφαρμογής του Ν. 2520/ 
1997. 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 68298/Ε5 και στην 
52180/Ε5 κοινή απόφαση Υφυπουργών Οικονομίας 
και Οικονομικών και Εθνικής Παιδείας και θρη¬ 
σκευμάτων . 7 

Διόρθωση σφάλματος στην Φ.337.1/65280/Σ.27 κοινή 
απόφαση των Υπουργών Οικονομίας και Οικονο¬ 
μικών, Εθνικής Άμυνας και Εθνικής Παιδείας και 
θρησκευμάτων. 8 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΠΟΛΙΤΙΣΤΙΚΟ ΙΔΡΥΜΑ ΑΙΚΑΤΕΡΙΝΗΣ ΚΑΙ 
ΣΩΤΗΡΙΟΥ Π. ΣΤΑΘΟΠΟΥΛΟΥ» και κύρωση του οργα¬ 
νισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 15.12.1995 ιδιόγραφη διαθήκη της Αικατερί¬ 
νης χας Σωτηρίου Σταθοπούλου που δημοσιεύθηκε με το 
αριθμ. 199/16.1.1998 πρακτικό του Μον. Πρωτοδικείου 
Αθηνών, με την οποία σύστησε κοινωφελές ίδρυμα με την 
επωνυμία «ΠΟΛΙΤΙΣΤΙΚΟ ΙΔΡΥΜΑ ΑΙΚΑΤΕΡΙΝΗΣ ΚΑΙ ΣΩ¬ 
ΤΗΡΙΟΥ Π. ΣΤΑΘΟΠΟΥΛΟΥ» και με έδρα την πόλη της 
Τρίπολης. 

2. Τις διατάξεις των άρθρων: α) 95 και 98 του Α.Ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Τις από 5.2. 2001 και 19.12.2003 γνωμοδοτήσεις του 
Συμβουλίου Εθνικών Κληροδοτημάτων. 

4. Την υπ’ αριθ. 14650/ΔΙΟΕ 85/17.3.2004 κοινή απόφα¬ 
ση του Πρωθυπουργού και του Υπουργού Οικονομίας και 
Οικονομικών με την οποία ανατέθηκαν αρμοδιότητες του 
Υπουργού Οικονομίας και Οικονομικών στους Υφυπουρ¬ 
γούς Οικονομίας και Οικονομικών (ΦΕΚ 519 Β'). 

5. Την υπ’ αριθ. 27304/17.3.2004 κοινή απόφαση του 
Πρωθυπουργού και του Υπουργού Υγείας και Κοινωνι¬ 
κής Αλληλεγγύης με την οποία ανατέθηκαν αρμοδιότη¬ 
τες του Υπουργού Υγείας και Κοινωνικής Αλληλεγγύης 
στους Υφυπουργούς Υγείας και Κοινωνικής Αλληλεγ¬ 
γύης (ΦΕΚ517 Β'). 

6. Την υπ’ αριθ. 33/23.3.2004 κοινή απόφαση του Πρω¬ 
θυπουργού και Υπουργού Πολιτισμού με την οποία ανα¬ 
τέθηκαν αρμοδιότητες του Υπουργού Πολιτιστμού στην 
Αναπληρωτή Υπουργό Πολιτισμού και στους Υφυπουρ¬ 
γούς Πολιτισμού (ΦΕΚ527 Β'). 

Με πρόταση της Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονο¬ 
μικών, Υγείας και Κοινωνικής Αλληλεγγύης και Πολιτι¬ 
σμού, αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΠΟΛΙΤΙΣΤΙΚΟ ΙΔΡΥΜΑ ΑΙΚΑΤΕΡΙΝΗΣ 
ΚΑΙ ΣΩΤΗΡΙΟΥ Π. ΣΤΑΘΟΠΟΥΛΟΥ», η οποία έγινε από 
την Αικατερίνη χα Σωτηρίου Σταθοπούλου με την από 
15.12.1995 ιδιόγραφη διαθήκη της, που δημοσιεύθηκε με 
το υπ’ αριθμ. 199/16.1.1998 πρακτικό του Μον. Πρωτοδι¬ 
κείου Αθηνών. 

2. Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομίας και Οικονομικών, Εθνικής Παιδείας 
και θρησκευμάτων, Υγείας και Κοινωνικής Αλληλεγγύης 
και Πολιτισμού και διέπεται από τις διατάξεις της ανωτέ¬ 
ρω συστατικής του πράξης, του παρακάτω οργανισμού, 
του Α.Ν. 2039/1939 και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

3. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΠΟΛΙΤΙΣΤΙΚΟ ΙΔΡΥΜΑ ΑΙΚΑΤΕΡΙΝΗΣ 
ΚΑΙ ΣΩΤΗΡΙΟΥ Π. ΣΤΑΘΟΠΟΥΛΟΥ». 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία "ΠΟΛΙΤΙΣΤΙ¬ 
ΚΟ ΙΔΡΥΜΑ ΑΙΚΑΤΕΡΙΝΗΣ ΚΑΙ ΣΩΤΗΡΙΟΥ Π. ΣΤΑΘΟ- 
ΠΟΥΛΟΥ", που συστήθηκε από την Αικατερίνη χα Σωτηρί¬ 
ου Σταθοπούλου με την από 15.12.1995 ιδιόγραφη δια¬ 
θήκη της, που δημοσιεύθηκε με το αριθμ. 199/16.1.1998 
πρακτικό του Μον. Πρωτοδικείου Αθηνών αποτελεί νομι¬ 
κό πρόσωπο ιδιωτικού δικαίου και διέπεται από τις διατά¬ 
ξεις της ανωτέρω συστατικής πράξης, του παρόντος ορ¬ 
γανισμού, του Α.Ν. 2039/1939 όπως κάθε φορά ισχύει ο 
νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Τρίπολης. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοποίτου ιδρύματος είναι: 

Α. ΠΝΕΥΜΑΤΙΚΟΣ: 1) Η οργάνωση ετήσιας πνευματι¬ 
κής εκδήλωσης στην Τρίπολη με διαλέξεις των πνευματι¬ 
κών ταγών της πατρίδος μας προς εξύψωση της πνευμα¬ 
τικής στάθμης του λαού μας. 2) Η καθιέρωση ταυτοχρό- 
νως ετήσιου πανελλήνιου διαγωνισμού ποίησης, πεζού 
λόγου, μουσικής και εικαστικών τεχνών, που θα διοργα- 
νώνεται από τους πνευματικούς φορείς του Ν. Αρκαδίας, 
με την απονομή χρηματικών βραβείων και επαίνων. 3) Η 


απονομή χρηματικών βραβείων σε άριστους απόφοιτους 
τωνΛυκείωντου Ν. Αρκαδίας. 

Β. ΚΟΙΝΩΝΙΚΟΣ: 1) Η Λειτουργία παιδικού σταθμού 
στην Τρίπολη για τις εργαζόμενες μητέρες. 2) Η καλύτερη 
λειτουργία του Ορφανοτροφείου Τριπόλεως. 3)Η Περί¬ 
θαλψη απόρων γερόντων. 

Η υλοποίηση των ανωτέρω σκοπών, θα γίνεται ως ακο¬ 
λούθως: 

Για μεν τον πνευματικό σκοπό θα διατίθενται οι τόκοι 
των προθεσμιακών καταθέσεώντου. 

Για δε τον κοινωνικό σκοπό θα διατίθενται: α) Οι τόκοι 
από τις καταθέσειςτου σε Τράπεζες των Αθηνών, β) καιτα 
μισθώματα των ακινήτων. 

Άρθρο 3 

Περιουσία-Πόροι 

1. Περιουσία του ιδρύματος αποτελούν: 

Α. Τα κάτωθι ακίνητα επίτης οδού Σταδίου 7 - Αθήνα, πο¬ 
λυκατοικίας, με τον όρο του αναπαλλοτριώτου: 1) Οι υπ’ 
αριθμ. 5, 6 και 7 τρεις (3) αποθήκες στο υπόγειο επιφά¬ 
νειας 13,20 μ2, 24,60 μ2 και 15,00 μ2, αντίστοιχα. 

2) Τα υπ’ αριθμ. 5,6 και 10 τρία (3) ισόγεια καταστήματα 
(εντός στοάς), επιφάνειας 18,48 μ2,16,57 μ2 και 15,12 μ2, 
αντίστοιχα. 

3) Οι υπ’ αριθμ. 2α, 5 και 6, 7,10 και 13 πέντε (5) χώροι 
στον ημιόροφο, επιφάνειας 38,00 μ2, 24,74 μ2, 21,96 μ2, 
18,20 μ2 και 9,00 μ2, αντίστοιχα. 

Β. Δύο Προθεσμιακές καταθέσεις στην Τράπεζα Πει¬ 
ραιώς, με τον όρο να μην δραχμοποιηθούν, ήτοι: 

1) 1.066.796,39 δολάρια Αμερικής, πλέον τόκων και 

2) 96.758 λίρες Αγγλίας. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από εξαμελές Διοικητικό Συμ¬ 
βούλιο που αποτελείται από τους : 

α) Εκάστοτε Σεβασμιότατο Μητροπολίτη Μαντινείας, 
ως Πρόεδρο. 

β) Εκάστοτε Δήμαρχο 

γ) Εκάστοτε Νομάρχη 

δ) Ένα μέλος που ορίζεται σύμφωνα με τις διατάξεις 
του άρθρου 2 του Ν. 2993/2002 (ΦΕΚ58/Α'), σε αντικατά¬ 
σταση του οριζομένου από τη διαθήκη Προέδρου Πρω¬ 
τοδικών Τ ρίπολης. 

ε) Σοφία συζ. Γεωργίου Ρουκουτάκη και 

στ) Ευανθία συζ. Κωνσταντίνου Ζιώγα. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε δί- 
μηνο και εκτάκτως όποτε το ζητήσει ο Πρόεδρος ή τρία 
(3) από τα μέλη του, με γραπτή αίτησή του(ς) προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται, όμως, οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του α.ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κληρονο¬ 


μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Επιλέγει τους άριστους αποφοίτους των Λυκείων Αρ¬ 
καδίας. Το ύψος του χρηματικού ποσού που θα χορηγεί¬ 
ται για την εκπλήρωση των σκοπών του ιδρύματος καθο¬ 
ρίζεται από επιτροπή, συνισταμένη από τους εκάστοτε 
Μητροπολίτη, Δήμαρχο, Νομάρχη και ένα μέλος που ορί¬ 
ζεται σύμφωνα με τις διατάξεις του άρθρου 2 του ν. 
2993/2002 (ΦΕΚ58Α'), σε αντικατάσταση του οριζομένου 
από τη διαθήκη Προέδρου Πρωτοδικών Τρίπολης. Για μεν 
τον πνευματικό σκοπό θα προστίθενται στην Επιτροπή 
δύο εκπρόσωποι των πνευματικών ταγών Αρκαδίας, για 
δε τον κοινωνικό σκοπό δύο πολίτες της Τρίπολης. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσειςτου με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον δέκα (10) μέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύματοςτούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Ο Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του α.ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης βραβείων 

1. Δικαίωμα χορήγησης βραβείων έχουν οι αριστούχοι 
απόφοιτοι των Λυκείων του Ν. Αρκαδίας. 

2. Το ποσόν των βραβείων καθορίζεται από την αναφε- 
ρόμενη στην παρ. ε του άρθρου 5 του παρόντος οργανι¬ 
σμού, επιτροπή. 

3. Το Διοικητικό Συμβούλιο του ιδρύματος κάθε χρόνο 
μετά τη λήξη του σχολικού έτους και την έκδοση των απο¬ 
τελεσμάτων της τελευταίας τάξης των Λυκείων Ν. Αρκα¬ 
δίας, ζητά με σχετική έγγραφη αίτησή του από τους Λυ¬ 
κειάρχες, που επιδίδεται σ’ αυτούς με αποδεικτικό επιδό- 
σεως, όπως εντός δέκα (10) ημερών αποστείλουν με 
απόδειξη στο ίδρυμα τα ονοματεπώνυμα όλων των απο- 
φοιτησάντων κατά το λήξαν έτος με βαθμό άριστα. 

4. Σε περίπτωση κατά την οποία ο αριθμός των αρι¬ 
στούχων υποψηφίων με τα ίδια προσόντα είναι μεγαλύτε¬ 
ρος από τον αριθμό των βραβείων που πρόκειται να δο¬ 
θούν, η επιλογή αυτών γίνεται από το Δ.Σ. με κλήρωση. 

Άρθρο 10 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβερνήσεωςτου σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 


31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού βα¬ 
σιλικού διατάγματος (ΦΕΚ552/Α'). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο χορήγησης βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται στο Δήμο Τριπό- 
λεως, ως κεφάλαιο αυτοτελούς διαχείρισης για την εκ¬ 
πλήρωση των σκοπών που έταξε η διαθέτιδα. 

3. Στην Υπουργό Εθνικής Παιδείας και Θρησκευμάτων 
και στους Υφυπουργούς Οικονομίας και Οικονομικών, 
Υγείας και Κοινωνικής Αλληλεγγύης και Πολιτισμού ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 24 Ιανουάριου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

1961 


ΑΠΟΦΑΣΕΙ Σ 

Αριθ. οικ. 230339 (2) 

Τροποποίηση της υπ’ αριθμ. 230157/12.1.2005 απόφα¬ 
σης του Υπουργού Απασχόλησης και Κοινωνικής Προ¬ 
στασίας περί «Συγκρότησης τριμελών επιτροπών εν¬ 
στάσεων επί της αξιολόγησης των έργων της Κοινο¬ 
τικής Πρωτοβουλίας ΕΟΨΑί (Β' κύκλος προκήρυξης 
2004-2006)». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α'), όπως συμπληρώθηκε 
με το άρθρο 27 του Ν. 2081/1992 (ΦΕΚ 154/Α) και τροπο¬ 
ποιήθηκε με το άρθρο 1 παρ. 2α του Ν. 2469/1997 (ΦΕΚ 
38/Α). 

2. Την κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Εθνικής Οικονο¬ 
μίας, Οικονομικών και Εργασίας και Κοινωνικών Ασφαλί¬ 
σεων περί Σύστασης και Λειτουργίας Ειδικής Υπηρεσίας 
Διαχείρισης Επιχειρησιακού Προγράμματος της Κοινοτι¬ 
κής Πρωτοβουλίας «ΕΟΨΑί» με αριθμό 180691/7.2.2001 
(ΦΕΚ 148/Β714.2.2001) και τις αριθμ 182959/3.7.2003 
(ΦΕΚ915/Β74.7.2003) και 184399/23.12.2003 (ΦΕΚ 1969/ 
Β'/31.12.2003) τροποποιήσεις αυτής. 

3. Την υπ’ αριθμ. Ε(2001)34,9/3/01 απόφαση της Ευρω¬ 
παϊκής Επιτροπής περί έγκρισης του «Προγράμματος της 
Κοινοτικής Πρωτοβουλίας για την καταπολέμηση των 
διακρίσεων και των ανισοτήτων σε σχέση με την αγορά 
εργασίας (ΕΟΨΑί) στην Ελλάδα». 

4. Την υπ’ αριθμ. 23143829/06/2004 Πρόσκληση Εκδή¬ 
λωσης Ενδιαφέροντος για την επιλογή Αναπτυξιακών 
Συμπράξεων στο πλαίσιο της Κοινοτικής Πρωτοβουλίας 
για την καταπολέμηση των διακρίσεων και ανισοτήτων 
σε σχέση με την αγορά εργασίας (ΕΟΙΙΑΙ) την Ελλάδα 
(Β' Κύκλος Υλοποίησης 2004 - 2006) και την υπ’ αριθμ. 
232131/8.10.2004 τροποποίηση αυτής. 

5. Την υπ’ αριθμ. 180119/8.2.2002 κοινή απόφαση των 
Υπουργών Οικονομίας και Οικονομικών και Απασχόλησης 
και Κοινωνικής Προστασίας με θέμα: «Διαδικασία επιλο¬ 
γής και κριτήρια αξιολόγησης για την ένταξη πράξεων 
στα μέτρα του Προγράμματος της Κ.Π. ΕςυεΙ» και την 
υπ’ αριθμ. 231392/25.6.2004 τροποποίηση αυτής. 

6. Την υπ’ αριθμ. 230157/12.1.2005 απόφαση του Υπουρ¬ 
γού Απασχόλησης και Κοινωνικής Προστασίας περί 
«Συγκρότησης τριμελών επιτροπών ενστάσεων επί της 
αξιολόγησης των έργων της Κοινοτικής Πρωτοβουλίας 
ΕΟΨΑί (Β' κύκλος προκήρυξης 2004-2006)», αποφα¬ 
σίζουμε: 

Την τροποποίηση της υπ’ αριθμ. 230157/12.1.2005 από¬ 
φασης του Υπουργού Απασχόλησης και Κοινωνικής Προ¬ 
στασίας περί «Συγκρότησης τριμελών επιτροπών ενστά¬ 
σεων επί της αξιολόγησης των έργων της Κοινοτικής 
Πρωτοβουλίας ΕΟΨΑί (Β' κύκλος προκήρυξης 2004- 
2006)» ως εξής: 

Άξονας Προτεραιότητας 2: ΑΝΑΠΤΥΞΗ ΤΟΥ ΕΠΙΧΕΙΡΗ¬ 
ΜΑΤΙΚΟΥ ΠΝΕΥΜΑΤΟΣ 

1. Αναδιώτου Τατιανή 

2. Πελωριάδης Γρηγόριος 

3. Λέκκα Αναστασία. 


Κατά τα λοιπά ισχύει η υπ’ αριθμ. 230157/12.1.2005 
απόφαση του Υπουργού Απασχόλησης και Κοινωνικής 
Προστασίας περί «Συγκρότησης τριμελών επιτροπών εν¬ 
στάσεων επί της αξιολόγησης των έργων της Κοινοτικής 
Πρωτοβουλίας ΕΟΨΑί (Β' κύκλος προκήρυξης 2004- 
2006)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. ΥΙΟβ/Γ.Π.133598/04 (3) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Πε.Σ.Υ.Π. Θεσσαλίας 
για το Α' εξάμηνο του 2005. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 άρθ. 16. 

2. Τις διατάξεις του Ν. 2889/2001 «Βελτίωση και εκσυγ- 
χρονισμόςτου Εθνικού Συστήματος Υγείας και άλλες δια¬ 
τάξεις». 

3. Την ανάγκη υπερωριακής απασχόλησης των υπαλλή¬ 
λων της Κεντρικής Υπηρεσίας του Πε.Σ.Υ.Π. Θεσσαλίας, 
λόγω των αυξημένων υπηρεσιακών αναγκών. 

4. Το γεγονός ότι από την απόφαση αυτή θα προκληθεί 
δαπάνη ύψους σαράντα εννέα χιλιάδες πεντακόσια δέκα 
ευρώ και ογδόντα λεπτά (49.510,80 €), η οποία θα βαρύ¬ 
νει το προϋπολογισμό του Πε.Σ.Υ.Π. Θεσσαλίας. 

5. Τα υπ’ αριθμ. Φ7/οικ.9063/24.12.2004 και Φ7/οικ. 
467/17.1.2005 έγγραφα του Πε.Σ.Υ.Π. Θεσσαλίας, απο¬ 
φασίζουμε: 

Εγκρίνουμε την υπερωριακή απασχόληση τριάντα δύο 
(32) υπαλλήλων της Κεντρικής Υπηρεσίας του Περιφε¬ 
ρειακού Συστήματος Υγείας Πρόνοιας Θεσσαλίας και μέ¬ 
χρι έντεκα χιλιάδες εκατόν εξήντα (11.160,00) ώρες από 
1.1.2005 έως 30.6.2005. 

Η απασχόληση των παραπάνω υπαλλήλων κρίνεται 
αναγκαία για την αντιμετώπιση πραγματικών, επειγου- 
σών υπηρεσιακών αναγκών. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή από 
15.00 έως 22.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι ο Σουπεκιώ- 
τηςΔημήτριος. 

Η δαπάνη που προκύτρει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμ¬ 
μένης πίστωσης προϋπολογισμού οικονομικού έτους 
2005. 

Η απόφαση αυτή ισχύει ένα μήνα πριν από τη δημοσί¬ 
ευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,31 Ιανουάριου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.ΥΙΟβ/Γ.Π.6361 (4) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Πε.Σ.Υ.Π. Πελοποννή- 
σου για το Α' εξάμηνο του 2005. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 άρθ. 16. 

2. Τις διατάξεις του Ν. 2889/2001 «Βελτίωση καιεκσυγ- 
χρονισμόςτου Εθνικού Συστήματος Υγείας και άλλες δια¬ 
τάξεις». 

3. Την ανάγκη υπερωριακής απασχόλησης των υπαλλή¬ 
λων της Κεντρικής Υπηρεσίας του Πε.Σ.Υ.Π. Πελοποννή- 
σου, λόγω των αυξημένων υπηρεσιακών αναγκών. 

4. Το γεγονός ότι από την απόφαση αυτή θα προκληθεί 
δαπάνη ύψους εξήντα χιλιάδων ευρώ (60.000,00 €), η 
οποία θα βαρύνει το προϋπολογισμό του Πε.Σ.Υ.Π. Πε- 
λοποννήσου. 

5. Το υπ’ αριθμ. 354/18.1.2005 έγγραφο του Πε.Σ.Υ.Π. 
Πελοποννήσου, αποφασίζουμε: 

Εγκρίνουμε την υπερωριακή απασχόληση τριάντα πέ¬ 
ντε (35) υπαλλήλων της Κεντρικής Υπηρεσίας του Περι¬ 
φερειακού Συστήματος Υγείας Πρόνοιας Πελοποννήσου 
και μέχρι δώδεκα χιλιάδες εξακόσιες (12.600,00) ώρες 
από 1.1.2005 έως 30.6.2005. 

Η απασχόληση των παραπάνω υπαλλήλων κρίνεται 
αναγκαία για την αντιμετώπιση πραγματικών, επειγου- 
σών υπηρεσιακών αναγκών. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή από 
14.30 έως 22.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι ο Κωνστα¬ 
ντίνος Καπλάνης. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2005. 

Η απόφαση αυτή ισχύει ένα μήνα πριν από τη δημοσί¬ 
ευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 4544/422 (5) 

Τροποποίηση της υπ’ αριθμ. 72609/6731/4.12.2003 από¬ 
φασης «Συγκρότηση νομοπαρασκευαστικής επιτρο¬ 
πής στο Υπουργείο Μεταφορών και Επικοινωνιών» (Β' 
1871), όπως ισχύει. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις : 

α) Του εδαφίου Βτηςπερ. βτηςπαρ. 4του άρθρου 8του 
Ν. 2366/1995 (Α'256), όπως αντικαταστάθηκε από το άρ¬ 
θρο 13του Ν. 2578/1988 (Α'30),τηνπαρ. 1 του άρθρου 10 
του Ν. 2801/2000 (Α' 46) και την παρ. 2 του άρθρου 48 
του Ν. 2963 (Α'268). 


β) Το Π.Δ. 293/1999 «Οργανισμός του Υπουργείου Με¬ 
ταφορών και Επικοινωνιών» (Α' 263). 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137), όπως προστέθηκε με το 
άρθρο 27 του Ν. 2081/1982 (Α' 154) και αντικαταστάθηκε 
με το άρθρο 1, παρ. 2α του Ν. 2469/1997 (Α'38). 

2. Την υπ’ αριθμ. 72609/6731/4.12.2003 απόφαση του 
Υπουργού Μεταφορών και Επικοινωνιών «Συγκρότηση 
νομοπαρασκευαστικής επιτροπής στο Υπουργείο Μετα¬ 
φορών και Επικοινωνιών», όπως αυτή τροποποιήθηκε με 
την αριθμ. οικ. 25127/2612/30.4.2004 (Β' 635), όμοια. 

3. Το υπ’ αριθμ. 5842/4.1.2005 έγγραφο του Νομικού 
Συμβουλίου του Κράτους. 

4. Την ανάγκη αντικατάστασης του μέλους και Προέ¬ 
δρου της νομοπαρασκευαστικής επιτροπής. 

5. Το γεγονός ότι από την εφαρμογή της απόφασης αυ¬ 
τής δεν προκαλείται επιπλέον δαπάνη, αποφασίζουμε: 

Τροποποιούμε την υπ’ αριθμ. 72609/6731/4.12.2003 
απόφαση με την οποία συγκροτήθηκε η νομοπαρασκευα¬ 
στική επιτροπή στο Υπουργείο Μεταφορών και Επικοινω¬ 
νιών, όπως αυτή τροποποιήθηκε με την αριθμ. οικ. 25127/ 
2612/30.4.2004, όμοια, ως ακολούθως: 

Η παρ. αΐ του αποφασιστικού της παραπάνω απόφα¬ 
σης αντικαθίσταται ως εξής: 

«1. Ιωάννη Τρίαντο, Νομικό Σύμβουλο του Κράτους στο 
Υπουργείο Μεταφορών και Επικοινωνιών (Υπ.Μ.Ε.), ως 
Πρόεδρο». 

Κατά τα λοιπά ισχύει η υπ’ αριθμ. 72609/6731/4.12.2003 
απόφαση, όπως αυτή τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2005 

Ο ΥΠΟΥΡΓΟΣ 

ΜΙΧΑΛΗΣΚ. ΛΙΑΠΗΣ 
-♦- 

Αριθ. 929 (6) 

Συγκρότηση Επιτροπής στη Νομαρχιακή Αυτοδιοίκηση 

Ρεθύμνηςστα πλαίσια εφαρμογής του Ν. 2520/1997. 

Ο ΝΟΜΑΡΧΗΣ ΡΕΘΥΜΝΗΣ 

Έχοντας υπόψη: 

Ι.Τιςδιατάξειςτου Ν.2520/1997, Μέτρα για τους Νέους 
Αγρότες, σύσταση Οργανισμού Γεωργικής Επαγγελματι¬ 
κής Εκπαίδευσης, Κατάρτισης και Απασχόλησης και άλ¬ 
λες διατάξεις, όπωςτροποποιήθηκε μεταγενέστερα με το 
άρθρο 70του Ν. 2538/1997. 

2. Τις διατάξεις του άρθρου 3της 337410/10.7.1998 κοι¬ 
νής Υπουργικής απόφασης των Υπουργών Οικονομικών, 
Γεωργίας και Υφυπουργού Εσωτερικών, Δημ. Διοίκησης 
και Αποκέντρωσης. 

3. Το 947/25.1.2005 έγγραφο της Δ.Ο.Υ. Ρεθύμνης. 

4. Το 68/25.1.2005 έγγραφο της Ε.Α. Σ. Ρεθύμνης, απο¬ 
φασίζουμε: 

Συγκροτούμε Επιτροπή αποτελούμενη από τους: 

1. Ρωμανίδη Νικόλαο του Αδαμάντιου, υπάλληλο της 
Δ/νσης Γεωργίας, κλάδου ΠΕ Γεωπονικού με βαθμό Α' ως 
πρόεδρο, με αναπληρωτή τουτονΛουκογιαννάκη Μάρκο 
του Ιωάννου, υπάλληλο της ίδιας Δ/νσης, κλάδου ΠΕ Γε¬ 
ωπονικού με βαθμό Α'. 

2. Πιπεράκη Ιωάννη του Ελευθερίου, υπάλληλο Δ.Ο.Υ. 
Ρεθύμνης, κλάδου ΔΕ εφοριακών με βαθμό Α', με αναπλη¬ 
ρωτή του τον Πετράκη Ιωάννη του Γεωργίου, υπάλληλο 
της ίδιας υπηρεσίας, κλάδου ΔΕ εφοριακών με βαθμό Α'. 

3. Γεωργουλάκη Αντώνιο του Μιχαήλ, υπάλληλο της 
Ε.Α.Σ. Ρεθύμνης, με αναπληρωτή του τον Βρέντζο Βασί¬ 
λειο του Αλεξάνδρου, υπάλληλο της ίδιας Ε.Α.Σ. 

Έργο της επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητας αυτών, 
ως αγροτών, νέων αγροτών, νεοεισερχομένων στον 
αγροτικό τομέα και εργατών γης. 

Η θητεία της επιτροπής είναι διετής. 

Γραμματέας της επιτροπής ορίζεται ο Σερδάκης Μύ¬ 
ρων του Αθανασίου, υπάλληλος της Δ/νσης Γεωργίας, 
κλάδου ΔΕ Δ/κού - Λογιστικού με βαθμό Α', με αναπληρω¬ 
τή του την Στεφανάκη Γλυκερία του Στυλιανού, υπάλληλο 
της ίδιας Υπηρεσίας, κλάδου ΔΕ Δ/κού - Λογιστικού με 
βαθμό Α'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 28 Ιανουάριου 2005 

Ο Νομάρχης 
ΓΕΩΡΓΙΟΣ ΠΑΠΑΔΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην υπ’ αριθμ. 68298/Ε5 κοινή απόφαση των Υφυ¬ 
πουργών Οικονομίας και Οικονομικών και Εθνικής Παιδεί¬ 
ας και Θρησκευμάτων, που δημοσιεύθηκε στο ΦΕΚ 871/ 
Β'/12.7.2002 και αφορά σε κοστολόγηση συγγραμμάτων 
για ΤΕΙ και ΑΣΠΑΙΤΕ, γίνεται η παρακάτω διόρθωση: 

Στονα/α 55, στη σελίδα 11694, για το σύγγραμμα «ΣΤΑ¬ 
ΤΙΣΤΙΚΗ» του συγγραφέα «ΚΩΣΤΑΚΗ Κ. - ΚΩΣΤΑΚΗ Γ. - 


ΚΩΣΤΑΚΗ X.» όπου αναφέρεται η επωνυμία εκδότη, αντί 
της εσφαλμένης επωνυμίας «ΙΔΙΩΝ», να αναγραφεί η σω¬ 
στή: «ΚΩΣΤΑΚΗ ΑΙΚΑΤΕΡΙΝΗ» 

Στην υπ’ αριθμ. 52180/Ε5 κοινή απόφαση Υφυπουργών 
Οικονομίας και Οικονομικών και Εθνικής Παιδείας και 
θρησκευμάτων, που δημοσιεύθηκε στο ΦΕΚ 1142/Β7 
11.8.2003 και αφορά σε κοστολόγηση συγγραμμάτων 
για ΤΕΙ και ΑΣΠΑΙΤΕ, γίνεται η παρακάτω διόρθωση: 

Στη σελίδα 15857, για το σύγγραμμα «ΜΑΘΗΜΑΤΙΚΑ 
II τ.Α'» του συγγραφέα «ΗΙΙ_Ι_ Β.» όπου αναφέρεται η 
επωνυμία εκδότη, αντί της εσφαλμένης επωνυμίας 
«ΚΩΣΤΑΚΗΣ», να αναγραφεί η σωστή: «ΚΩΣΤΑΚΗ ΑΙΚΑ¬ 
ΤΕΡΙΝΗ». 

Στη σελίδα 15857, για το σύγγραμμα «ΜΑΘΗΜΑΤΙΚΑ II 
τ.Β'» του συγγραφέα «ΗΙϋ. Β.» όπου αναφέρεται η επω¬ 
νυμία εκδότη, αντί της εσφαλμένης επωνυμίας «ΚΩΣΤΑ¬ 
ΚΗΣ», να αναγραφεί η σωστή «ΚΩΣΤΑΚΗ ΑΙΚΑΤΕΡΙΝΗ». 

(Από το Υπουργείο Εθνικής Παιδείας 
και Θρησκευμάτων) 

-♦- 

( 8 ) 

Στην υπ’ αριθμ. Φ.337.1/65280/Σ27 κοινή απόφαση των 
Υπουργών Οικονομίας και Οικονομικών, Εθνικής Άμυνας 
και Εθνικής Παιδείας και Θρησκευμάτων, που δημοσιεύ¬ 
θηκε στο ΦΕΚ 6/10.1.2005 (τ.Β') και αφορά καθορισμό του 
αριθμού των μαθητών που θα εισαχθούν στα Ανώτατα 
Στρατιωτικά Εκπαιδευτικά Ιδρύματα (ΑΣΕΙ) και στις Ανώτε¬ 
ρες Στρατιωτικές Σχολές Υπαξιωματικών (ΑΣΣΥ) κατά το 
ακαδημαϊκό έτος 2005 - 2006, στη σελ. 50, β' στήλη, στον 
τελευταίο στίχο, επιφέρεται η πιο κάτω διόρθωση: 

Από το λανθασμένο «β. ΣΩΜΑΤΑ 200» 

Στο ορθό «β. ΣΩΜΑΤΑ 80». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙπίΙρ: νννννν.θί.ρτ - β-ητοί I : ννθβιτΐ33ΐθΓ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 θογο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

ΗΜρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίβιηεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ουτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θογο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙβΓηθΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























